 „Наша радост“ Сурдулица

Поштовани родитељи,

**Спровођење препорука за превенцију инфекције COVID-19 у предшколским установама изискује њихову доследну и одговорну примену како од стране запослених, тако и од стране родитеља и других законских заступника деце у циљу заштите здравља и безбедности деце и одраслих.**

* Обезбеђивање услова за здраво и безбедно одрастање, је заједничка одговорност свих нас, породице, Запослених у предшколским установама и других релевантних служби, институција и организација на националном и локалном нивоу. Одговорним односом свих који се старају о деци доприноси се уважавању најбољег интереса деце и заштити њихове добробити и у актуелној глобалној борби против ширења епидемије **COVID**

Када околности дозволе потпуну нормализацију рада васпитно-образовних установа, вратићемо се својим пуним капацитетима и ономе што је наша свакодневна пракса.

* Родитељ је у обавези да кад улази у предшколску установу, обавезно носи маску тако да маска прекрива уста и нос, дезинфикује руке на улазу препаратом на бази 70% алкохола, и пређе преко постављене дезобаријере за обућу, и да уз минимално задржавање, преда дете васпитачу.

На уласку у сваки објекат предшколске установе треба обезбедити бесконтактно мерење температуре и родитеља и деце.

* Ограничено је време за јутарњи пријем деце, тако да родитељ може довести дете најкасније 15 минута пре доручка, у нашој установи је до 7.45. јер је доручак у 8.00 како би се дезинфиковао простор (холови, ходници) и омогућило безбедно допремање хране у васпитне групе.

Пријем детета у предшколску установу је могућ **само уз потврду од стране послодавца која доказује да су оба родитеља у радном односу и да није могуће да им се организује рад од куће.** У свим другим ситуацијама препоручује се да дете остане код куће и да о њему воде бригу родитељи.

* Родитељима се препоручује да код куће остану деца с хроничним болестима (респираторним, кардиоваскуларним, малигним болестима, дијабетесом или имунодефицијенцијама), као и деца чији родитељи/други законски заступници или укућани имају једну од наведених болести.

Свакодневно, пре доласка у вртић, родитељ има обавезу да детету и себи измери температуру и да у случају повишене температуре, не доводи дете у предшколску установу и о томе обавести васпитача.

* Пријем детета у предшколску установу се врши само **уз потврду надлежног педијатра да је дете здраво као и да је уредно вакцинисано.**

Дете долази у предшколску установу у пратњи једног родитеља (да би се смањила гужва) и пожељно је да то буде исти родитељ сваког дана. Ако то није могуће, дете доводи родитељ који може.

* Није дозвољено да родитељ доводи или одводи дете из установе, нити улази у просторије установе ако он/она или дете има повишену телесну температуру, знаке респираторних инфекција попут кашља и кратког даха или је под ризиком да је могао бити у контакту с особама позитивним на **COVID-19** .

Молимо вас да смањите учесталост својих социјалних контаката у свакодневним активностима како би могућност заразе новим корона вирусом била сведена на минимум.

Молимо вас да нас обавестите о промени здравственог стања детета док је код куће, најбрже могуће. Мобилни телефони медицинске сестре на превентиви, као и групних васпитача биће вам доступни.

**Молимо вас да мобилни или фиксни телефон бар једног родитеља буде доступан све време док је дете у вртићу/јаслама како бисмо могли да вас позовемо**